1914 में सुरू करे के बाद, लास्की कंपनी आ फेमस प्लेयर्स, दुन्नो आपन फिलिम रिलीज करे खाती एगो स्टार्ट-अप कंपनी के सहारा लिहलें जे पैरामाउंट पिक्चर्स कारपोरेशन रहल। ई स्टार्ट-अप कंपनी ऊटा के एगो थियेटर मालिक डब्लू. डब्लू. हुडकिंसन के रहल जे कई गो छोट फिलिम कंपनी सभ के खरीद के आ बिलय क के एह कंपनी के अस्थापना कइले रहलें। इहो धियान देवे वाली बात बा कि लास्की आ फेमस प्लेयर्स दुनों निजी मलिकाई वाली कंपनी रहलीं जबकि पैरामाउंट एगो कारपोरेशन रहल।